Samkvæmt Alþjóða heilbrigðisstofnuninni ( WHO ) er brjóstamjólk besta næring sem völ er á fyrir ungbörn . Mælt er með að ungbörn fái eingöngu brjóstamjólk fyrstu sex mánuði ævinnar og síðan sem ábót með fastri fæðu í að minnsta kosti tvö ár eða lengur . Brjóstamjólk inniheldur nauðsynleg næringarefni og varnarþætti sem stuðla að heilbrigðum vexti og þroska ungbarna , og ef brjóstamjólk móður er ekki til staðar mælir WHO með því að næst besti kosturinn sé brjóstamjólk úr svokölluðum brjóstamjólkurbanka , en síðasta val skuli vera þurrmjólk . Brjóstamjólkurbönkum hefur farið fjölgandi í heiminum frá því að fyrsta bankanum var komið á fót í Austurríki árið 1909 , en Ísland er eina Norðurlandaþjóðin sem ekki hefur tekið í notkun brjóstamjólkurbanka . Þetta er á meðal þess sem fram kemur í nýrri ritgerð Margrétar Helgu Skúladóttur og Kristínar Linnet Einarsdóttur til BS-prófs í hjúkrunarfræði við Heilbrigðisvísindasvið Háskóla Íslands . Kjarninn fjallar nánar um helstu niðurstöður ritgerðarinnar . Auglýsing Landspítalinn hefur nú samið um kaup á danskri brjóstamjólk handa fyrirburum , en von er á sendingu til landsins á næstunni . Lestu ítarlega umfjöllun um málið í nýjustu útgáfu Kjarnans . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .